"Policajci u civilu vikali su na mene i divljački su me tukli"

Mladić iz Županje ispričao je kako su ga prošlog vikenda u disku napali policajci. Kazao je i kako im je vlasnik kluba rekao da moraju praviti red, a ne nered

<p>Igor Zečević (23) iz Županje s društvom je prošlog vikenda bio u diskoklubu "Kum1", a tvrdi kako su ga ondje u WC-u pretukla dvojica policajaca u civilu. </p><p>- Otišao sam na WC, a tamo sam zatekao policajce u civilu u razgovoru s jednim dečkom i curom. <b>Nisu mi uopće dopustili ući, nego su me grubo istjerali</b> vičući da ne stvaram gužvu. Ponovo sam otvorio vrata i rekao im da ne prave bezveze problem. Jedan od njih, Domagoj Križak, zaletio se u mene, izvukao me u hodnik, unio se u mene i počeo vikati. Odgovorio sam da samo hoću na WC i da ne želim probleme, a on mi je opsovao i počeo divljački udarati šakama. Potom su iz WC-a izašla i druga dvojica policajaca, a jedan od njih odmah me udario šakom u glavu. </p><p>Treći od njih otresao me o pod, a <b>pri padu sam povukao jednu curu i pao preko nje te udario glavom o pod</b>. Onda su nastavili iživljavanje udarajući me rukama i nogama po cijelom tijelu. Tada se na vratima pojavio i moj prijatelj koji se čudio zašto sam se toliko zadržao. Kad me vidio na podu i čuo da ga zovem u pomoć, krenuo je pomoći mi da ustanem. No, policajci mu to nisu dopustili. Nekako <span class="show-bad">sam sam</span> uspio ustati, prijatelj mi je prišao da me izvuče vani, ali tada su svi navalili na njega i počeli ga udarati. <b>Tada je u hodnik WC-a došao i vlasnik diskoteke</b> koji tamo radi i kao izbacivač, uhvatio je s leđa jednog od njih i odvojio ga od mog prijatelja. Tek tada se predstavio kao policajac izvukavši policijsku značku. Unio se s tom značkom izbacivaču u lice, a ovaj mu je odgovorio da i on sad vidi da je policajac te mu je prigovorio da bi kao policajac trebao praviti red, a ne nered - ispričao je Igor Zečević.</p><h3>Sudjelovali u još jednoj tučnjavi</h3><p>Kad je prijatelj na kraju uspio odvući Igora do stola za kojim su sjedili, mogli su nakon desetak minuta samo primijetiti da su isti oni policajci, koji su ih tukli u WC-u, <b>sudjelovali u još jednoj velikoj tučnjavi pored šanka diskoteke</b>. </p><p>- S kim su se kasnije tukli nisam primijetio, bio sam u šoku, a i sve me boljelo. Oni su definitivno bili jako pijani, a stol za kojim su sjedili u diskoteci bio je prepun boca i čaša punih alkohola. Ono što me definitivno zgrozilo su događaji koji su uslijedili. Policija je privela vlasnika diskoteke na obavijesni razgovor, a tamo su izrijekom odbili alkotestirati policajce koji su sudjelovali u tučnjavi. </p><p><b>Priveli su i mog prijatelja, koji me došao izvući</b>, i držali su ga 40 sati u policijskoj postaji. U kriminalističkoj obradi policija je ispitala samo tučnjavu pored šanka, a sve ono što je prethodilo u WC-u, gdje sam ja bio najveća žrtva, niti ne spominju. Na kraju će ispasti da su svi napali policajce, a oni nisu ni bili na dužnosti niti su ičim ukazivali da su policija, sve dok nisu shvatili da su pretjerali. E, tek tada su izvadili značke - priča Igor Zečević.</p><h3>Danima je obilazio liječnike</h3><p>Igor je danima obilazio liječnike prikupljajući dokumentaciju o brojnim ozljedama koje su mu nanijeli policajci, a o čemu u policijskim izvješćima nije napisano ni slovo. Igor je morao otvoriti bolovanje, a liječnici su mu rekli da će najmanje još mjesec dana <b>osjećati bolove i otežano disati</b> te imati povremene vrtoglavice.</p><p>U dogovoru s odvjetnikom poslao sam pritužbu na njihovo ponašanje i postupanje te sam ih službeno prijavio, ali iz policijske uprave nisu mi ništa odgovorili već danima, priča Igor Zečević.</p><p>Policija je u svom očitovanju o događajima u diskoteci Kum1 navela da je "u subotu u ugostiteljskom objektu došlo do incidenta" te da je tom prilikom "<b>došlo do narušavanja javnog reda i mira</b> i napada na policijskog službenika".</p><p>- Što se tiče navoda 24-godišnjaka iz Županje, PU vukovarsko-srijemska <b>nije zaprimila prijavu</b>, ali smo po saznanjima za njegove navode, s internetskih portala, poduzeli istraživanje s ciljem utvrđivanja opisanih događanja - rekli su u policiji. </p>